1. ΝΟΜΟΣ ΒΧΝΒ΄ της 24/31 Ιουλ. 1899 Περί ναυτικών πειθαρχικών ποινών. Άρθρ.1.-Αι ναυτικαί αρχαί τιμωρούσι: 1)Τας παραβάσεις των κανονισμών των αφορώντων εις την πειθαρχίαν (DISCIPLINE) κατά τα περί τούτων οριζόμενα δια Β.Δ/των, κανονισμών και εγκυκλίων. Η ποινή όμως της φυλακίσεως δεν υπερβαίνει τους δύο μήνας, ουδέ λογίζεται χρόνος ενεργητικής υπηρεσίας δια τους εκπληρούντας στρατολογικήν υποχρέωσιν πλην των εθελοντών. 2)Τα πταίσματα τα διαπραττόμενα υπό των ναυτικών ή των εις την ναυτικήν υπηρεσίαν απεσπασμένων στρατιωτικών ή υπό προσώπων οπωσδήποτε επιβαινόντων πολεμικών πλοίων του Κράτους, κατά τους περί πταισμάτων Νόμους, ουδέποτε όμως επιβάλλουσι πρόστιμον. οσάκις δε ο Νόμος επιβάλλη την ποινήν του προστίμου, αντ’ αυτής επιβάλουσι κράτησιν μιας ημέρας μέχρι δύο μηνών. Αι δυνάμει ειδικών Νόμων οριζόμεναι πειθαρχικαί ποιναί διατηρούνται εν ισχύϊ, μη αποκλειομένης της εφαρμογής και των δια του παρόντος Νόμου οριζομένων πειθαρχικών ποινών, κατά τα περί τούτου δια Β.Δ/των κανονισθησόμενα. Αι υπό του Β.Δ. της 16 Νοεμ. του 1837 έτους οριζόμεναι πειθαρχικαί ποιναί εξακολουθούσιν ισχύουσαι, μέχρις ου μεταβληθώσι δια νεωτέρου Β.Δ/τος, μη υποκειμένου εις τροποποίησιν. Άρθρ.2.-Αι συνεπεία πειθαρχικών ποινών ενεργούμεναι οιαιδήποτε χρηματικαί κρατήσεις ανήκουσι, των μεν αξιωματικών εις το ταμείον των χηρών και οργανών των αξιωματικών του Β. Ναυτικού, των δε λοιπών απάντων εις το ναυτικόν απομαχικόν ταμείον. Άρθρ.3.-Η διάρκεια των δια του παρόντος Νόμου επιβαλλομένων εις τας πειθαρχικάς ή πταισματικάς παραβάσεις ποινών, από της διμήνου φυλακίσεως και κατωτέρω, ειδικώτερον ο τρόπος της επιβολής των ποινών τούτων, η πειθαρχική αρμοδιότης  εκάστης ναυτικής αρχής και παντός βαθμοφόρου επί των υποδεέστερων αυτού, ο τόπος της φυλακίσεως, ο χρόνος της ενάρξεως της ισχύος του παρόντος Νόμου και εν γένει αι διατυπώσεις και τα της εκτελέσεως του Νόμου τούτου κανονισθήσονται δια Β.Δ/των: Επίσης δια Β.Δ/τος, μη υποκειμένου εις τροποποίησιν, ορισθήσονται αι πειθαρχικαί ή πταισματικαί παραβάσεις αι τιμωρούμεναι δια του παρόντος Νόμου, ως και τα αφορώντα τας αποδοχάς των δια φυλακίσεως τιμωρουμένων. 